Dan darova
Dan darova (engleski: Boxing Day) praznik je koji se uobičajeno slavi sljedećeg radnog dana ili u subotu nakon Božića. Historijski je bio dan kad su sluge i trgovci dobijali darove koji su bili poznati kao "Božićne kutije" [engleski: Christmas box(es)] od svojih gospodara, poslodavaca ili mušterija. Slavi se u Ujedinjenom Kraljevstvu, Bahamima, Barbadosu, Kanadi, Hong Kongu, Australiji, Bermudima, Novom Zelandu, Keniji, Južnoafričkoj Republici, Gvajani, Trinidadu i Tobagu, Jamajci i drugim bivšim britanskim kolonijama. Godine 1994, Dan darova preimenovan je u Dan dobre volje (engleski: Day of Goodwill) u Južnoafričkoj Republici. Prema liturgijskom kalendaru zapadnog kršćanstva, dan je posvećen Sv. Stjepanu ili poznatiji kao Stjepanjdan (pogotovo kod pripadnika anglikanske, luteranske i rimokatoličke crkve) i uopćeno narodu Italije, Irske, Finske i narodu u područjima Alsace i Moselle u Francuskoj. U pojedinim evropskim državama, poput Njemačke, Poljske, Holandije i Skandinavskih država, 26. decembar se slavi kao Drugi dan Božića.